Taufan Nalgae (2011)

Taufan Nalgae (kod antarabangsa: 1119, kod PAGASA: Quiel, kod JTWC: 22W) merupakan taufan yang membadai Filipina dan mengancam Hainan, China dan juga Vietnam. Taufan ini ialah taufan yang kelapan dan taufan super yang keempat dalam musim taufan Pasifik dalam tahun 2011. Ia datang beberapa hari selepas Taufan Nesat melanda kawasan yang sama.

Sejarah ribut
Suatu kawasan bertekanan rendah dengan perolakan terpencil terbentuk di barat Kepulauan Mariana Utara pada pagi 24 September. Tekanan rendah ini bergerak ke arah barat dengan perlahan-lahan sehingga Agensi Kaji Cuaca Jepun (JMA) meletakkannya menjadi lekukan tropika pada lewat 26 September. Manakala JTWC pula meletakkan amaran pembentukan siklon tropika. Pada pagi 27 September, JTWC melaporkan bahawa tekanan rendah ini dengan pantasnya membentuk paduan pusaran berpusat aras rendah dan mula mengeluarkan amaran berkaitan sistem cuaca ini serta menamakannya dengan kod 22W. Pada sebelah petang, JMA meningkatkan lekukan tropika ini menjadi ribut tropika Nalgae. Ribut ini bergerak ke arah barat dengan perlahan-lahan serta bertambah kuat. Sistem ribut ini meliputi kawasan jejari angin yang kecil walaupun semakin menjadi kuat dengan nyata dan juga mempunyai struktur yang sangat padu. JMA melaporkan bahawa Nalgae bertukar menjadi ribut tropika kencang dengan angin melebihi  pada petang 28 September. Pada waktu malamnya PAGASA mula mengeluarkan nasihat cuaca berkaitan Nalgae dan menggunakan kod tempatan Quiel apabila memasuki kawasan pemantauan Filipina. JMA meningkatkan Nalgae menjadi taufan pada lewat 29 September.

Persediaan 
Pada 30 September, warganegara Amerika Syarikat yang berada di Filipina diberi peringatan daripada kerajaan Amerika Syarikat untuk memegang dokumen perjalanan sepanjang masa serta memastikannya diletakkan di tempat yang selamat dan kalis air. Kerajaan AS juga melancarkan talian bantuan supaya warganegaranya yang berada di situ boleh mendapatkan maklumat muktahir daripada Jabatan Negara Amerika Syarikat. PAGASA menggesa supaya penduduk di kawasan rendah supaya meninggalkan kediaman masing-masing dengan segera dan juga menyatakan bahawa kawasan yang belum dinaiki air dalam bahaya kerana air bah daripada kawasan banjir boleh melimpahi kawasan berhampiran. Apabila ribut semakin mendekati Filipina, PAGASA turut mengeluarkan amaran ribut isyarat ketiga kepada orang awam di Cagayan dan Isabela. PAGASA menjangkakan Nalgae membawa angin kencang, tetapi yang lebih membimbangkan pihak berkuasa tempatan ialah kadar hujan yang akan turun. Lebih-lebih lagi Nalgae muncul tidak sampai lima hari selepas kawasan yang sama dibadai oleh Taufan Nesat yang menyebabkan pengumuman darurat. Lima buah bandar di Cagayan masih lagi dilanda banjir.

 Rujukan 

Kategori:Musim taufan Pasifik 2011
Kategori:Taufan di Filipina